1ê Teşrîna Peyêne Roja Kobanê ya Dinya şaristanê Limassolî yê Qibrisî de ameye fîrazkerdene. Meclîsê Şarê Kurdî bi wesîleya roje nawnayîşêk kerd. Nawnayîş de fotografê Rayberê Şarê Kurdî Abdullah Ocalanî, alayê YPG, YPJ û PYDyî ameyî berzkerdene.
Nawnayîş de Temsîlkarê PYDyî yê Qibrisî Yasîn Terbuşî qisey kerd. Terbuşî îfade kerd ke şarê kurdî bi ruhê xoverdayîşê Efrînî vera faşîzmê Erdoganî xoverdayîşê xo dewam bikero. Terbuşî rayberê azadîye yê şaranê Rojhelatê Mîyanênî Abdullah Ocalanî rê selam kerd.
